CONTRACT DE SERVICII

nr. _________ data _________________

1. Preambul

In temeiul Ordonantei de urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de

servicii, aprobata cu modificari si completari prin Legea nr. 337/2006, cu modificarile si completarile ulterioare, s-a încheiat prezentul contract de prestare de servicii,

între

Unitatea Administrativ – Teritoriala JUDEłUL VASLUI, adresa sediului: Consiliul judetean Vaslui, municipiul Vaslui, str. Stefan cel Mare, nr. 79, cod postal 730168, judetul Vaslui, Romania, telefon 0235/361089, fax 0235/361090, cod fiscal 3394171, reprezentat prin domnul Dumitru BUZATU – Presedinte al Consiliului Judetean, în calitate de achizitor, pe de o parte,

si

............................................................... adresă sediu: ...........................................................
telefon/fax ................................................ număr de înmatriculare ................................, cod fiscal ...
................................................., cont (trezorerie, banca) ..................................................... dechis la

................................................., reprezentat prin..............................................., functia ……………..
............................................. în calitate de prestator, pe de altă parte.

2. Definitii

2.1. - In prezentul contract urmatorii termeni vor fi interpretati astfel:

a. contract - prezentul contract si toate anexele sale;

b. achizitor si prestator - partile contractante, asa cum sunt acestea numite în prezentul contract;

c. pretul contractului - pretul platibil prestatorului de catre achizitor, în baza contractului, pentru îndeplinirea integrala si corespunzatoare a tuturor obligatiilor asumate prin contract;

d. servicii - activitatile a caror prestare face obiectul contractului;

e. produse - echipamentele, masinile, utilajele, piesele de schimb si orice alte bunuri cuprinse în anexa/anexele la prezentul contract si pe care prestatorul are obligatia de a le furniza în legatura cu serviciile prestate conform contractului;

f. forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul încheierii contractului si care face imposibila executarea si, respectiv, îndeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

g. zi - zi calendaristica; an - 365 de zile.

3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica în mod diferit.
Clauze obligatorii

4. Obiectul principal al contractului

4.1 - Prestatorul se obligă să execute: Asistenţă Tehnică pentru supervizarea contractelor de lucrări aferente proiectului Sistem Integrat de Management al Deşeurilor Solide in Judeţul Vaslui, în perioada/perioadele convenite si în conformitate cu obligatiile asumate prin prezentul contract.

4.2 - Achizitorul se obligă să platească pretul convenit în prezentul contract pentru serviciile prestate.

4.3. – Plata se va efectua numai în baza facturii emise de către prestator.

5. Pretul contractului

5.1. - Pretul convenit pentru îndeplinirea contractului, platibil prestatorului de catre achizitor, este de ………………  lei, la care se adauga TVA de ……………. lei.

5.2 - Supravegherea remedierii eventualelor deficienţe care pot surveni în perioada de notificare a defectelor (perioada de garanţie a lucrărilor) se va asigura în aceleaşi costuri.
6. Durata contractului

6.1 Durata prezentului contract este până la finalizarea lucrărilor (inclusiv cele 12 luni corespunzătoare perioadei de notificare a defectelor, pentru obligația de notificare a defectelor, respectiv de supraveghere a remedierii acestora). După contractarea serviciului/serviciilor de prestare, prestatorul va prezenta o programare eşalonată în timp a activităţii, coroborate cu graficul de execuţie a lucrărilor întocmit de către executantul lucrării, cu graficul de plăţi si cu programul de control pe faze propus de proiectant.

6.2 – Prezentul contract încetează să producă efecte la recepţia finală a lucrărilor la obiectivele de investiţie din cadrul Proiectului "Sistem Integrat de Management al Deşeurilor Solide in Judeţul Vaslui".

6.3 – În perioadele cuprinse între un ordin de sistare a lucrărilor şi emiterea următorului ordin de începere a lucrărilor, în cadrul contractului de execuţie la obiectivele de investiţie din cadrul Proiectului " Sistem Integrat de Management al Deşeurilor Solide in Judeţul Vaslui", Achizitorul va putea suspenda Contractul de servicii de dirigenţie de şantier printr-o simplă notificare a Prestatorului. Achizitorul va putea relua Contractul de servicii suspendat printr-o simplă notificare a Prestatorului cu un preaviz de 10 zile calendaristice.

7. Executarea contractului

7.1. - Executarea contractului începe dupa emiterea ordinului de incepere.

8. Documentele contractului

8.1. - Documentele contractului sunt:

a) caietul de sarcini;

b) propunerea tehnică şi propunerea financiară;

c) garanţia de bună execuţie, dacă este cazul;

d) angajamentul ferm de susţinere din partea unui terţ, dacă este cazul.

(se enumeră, după caz, toate documentele pe care părţile înţeleg să le considere ca fiind parte intergrantă a contractului)

9. Obligatiile principale ale prestatorului

9.1. - Prestatorul se obliga sa presteze serviciile in conformitate cu prevederile caietului de sarcini, standardelor, normativelor si legislatiei in vigoare.

9.2. - In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

9.3. - Prestatorul se obliga sa presteze serviciile pe durata prevazuta la art. 6.1.

9.4. - Prestatorul se obliga sa despagubeasca achizitorul impotriva oricaror:

i) reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu produsele achizitionate; si

ii) daune-interese, costuri, taxe si cheltuieli de orice natura, aferente, cu exceptia situatiei în care o

astfel de încalcare rezulta din respectarea caietului de sarcini întocmit de catre achizitor.

9.5. – (1) Prestatorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati impreuna cu prestatorul (asociati, subcontactori etc), in conformitate cu prevederile Legii nr. 319/2006 a securitătii si sănătătii în muncă si Hotărârii nr. 1425/2006 pentru aprobarea Normelor metodologice de aplicare a prevederilor Legii securitătii si sănătătii în muncă nr. 319/2006, precum si orice modificare legislativa aparuta pe timpul desfasurarii contractelor.

9.6. Conflictul de interese

i) Prestatorul va lua toate măsurile necesare pentru a preveni ori stopa orice situatie care ar putea compromite executarea obiectivă si impartială a Contractului de Servicii. Conflictele de interese pot apărea în mod special ca rezultat al intereselor economice, afinitătilor politice ori de nationalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autoritătii Contractante, în termen de 3 zile de la aparitia acestuia.

ii) Achizitorul îsi rezervă dreptul de a verifica dacă măsurile luate sunt corespunzătoare si poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea si salariatii din teritoriu, nu se află într-o situatie care ar putea genera un conflict de interese. Prestatorul va înlocui, în 5 zile si fără vreo compensatie din partea Achizitorului, orice membru al personalului său salariat ori contractat, inclusiv conducerea ori salariatii din teritoriu, care se regăseste într-o astfel de situatie.

iii) Prestatorul trebuie sa evite orice contact care ar putea sa-i compromită independenta ori pe cea a personalului său, salariat sau contractat, inclusiv conducerea si salariatii din teritoriu. În cazul în care prestatorul nu-si mentine independenta, Achizitorul, fără afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide încetarea de plin drept si cu efect imediat a Contractul de Servicii, în conditiile prevăzute la art. 11.3 din prezentul contract.

10. Obligatiile principale ale achizitorului

10.1. - Achizitorul se obliga sa receptioneze, potrivit clauzei 15, serviciile prestate în termenul convenit.

10.2. - Achizitorul are obligatia de a efectua plata catre prestator in termen de 30 zile de la primirea

Facturii. Plata se va efectua numai in baza facturii emisa de catre prestator. 

10.3. - Plata se va face, pe baza facturilor care vor fi insotite de rapoartele de activitate.

(2) Achizitorul se obligă să plătească prețul în concordanță cu volumul de servicii prestate (servicii real executate), proportional cu valoarea lucrarilor executate in luna/perioada respectiva, având ca documente justificative factura și raportul de activitate lunară/periodică. 
(3) Achizitorul își rezervă dreptul de a solicita clarificări la rapoartele de activitate lunară.

10.4. - In situatiile in care, datorita timpului nefavorabil, vor interveni ordine de sistare, nu se vor presta serviciile. 
10.5. - Nu se deconteaza alte cheltuieli (transport, diurna, cazare, masa etc.).

10.6. - Daca achizitorul nu onoreaza facturile în termen de 14 zile de la expirarea perioadei prevazute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 3 zile.

11. Sanctiuni pentru neîndeplinirea culpabila a obligatiilor

11.1 - In cazul in care, din vina sa exclusiva, prestatorul nu reuseste sa-si indeplineasca obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu o cota procentuala din pretul contractului, stabilita la 0,04% pe zi de întârziere.

11.2 - In cazul in care achizitorul nu onoreaza facturile in termenul prevazut la art. 10.2., atunci acesta are obligatia de a plati, ca penalitati, o suma echivalenta cu o cota procentuala din plata neefectuata, stabilita la 0,04% pe zi de intirziere, pana la indeplinirea efectiva a obligatiilor.

11.3 - Nerespectarea de către părti a obligatiilor prevăzute în prezentul contract dă dreptul părtii lezate să considere contractul reziliat de plin drept fără nicio altă formalitate si fără nicio altă procedură judiciară sau extrajudiciară, precum si dreptul de a pretinde plata de daune interese. Prezentul pact comisoriu îsi produce efectele de la data scadentei obligatiilor neefectuate.

Cuantumul daunelor-interese nu va depăşi valoarea prezentului contract şi vor fi stabilite prin hotărâre judecatorească definitivă.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, de la deschiderea falimentului împotriva acestuia, cu condiţia ca această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 - Achizitorul își rezervă dreptul de a denunța unilateral contractul, printr-o notificare scrisă, fără nicio compensație, în cazurile de suspendare/limitare/anulare a autorizației prestatorului în conformitate cu dispozițiile Ordinului nr. 1496/2011 actualizat.

11.6 – Partile declara in mod expres ca accepta clauzele indicate la 11.3, 11.4, 11.5.

Clauze specifice

12. Garanţia de bună execuţie a contractului

12.1 - Executantul se obligă să constituie garanţia de bună execuţie a contractului în cuantum de 10% din pretul contractului, fara TVA, în termen de  cel mult 10 zile de la semnarea contractului de către ambele părţi şi anterior emiterii de către Achizitor a ordinului administrativ de începere. 

 (Se precizeaza modul de constituire, cuantumul si perioada de constituire a garantiei de buna executie. Modalitatea de constituire va fi comunicată de ofertantul câştigător înainte de semnarea contractului. Perioada de valabilitate a garantiei de buna executie trebuie sa acopere perioada de timp pâna la data incheierii procesului-verbal de recepţie finala. Cuantumului garanției de buna execuție i se vor aplica si prevederile Legii nr. 346/2004 privind stimularea înfiinţării şi dezvoltării întreprinderilor mici şi mijlocii, daca este cazul. În această situație, furnizorul beneficiază de reducerea cu 50% a cuantumului garanţiei de bună execuție).
12.2 - Achizitorul se obligă să elibereze garanţia pentru participare şi, după caz, să emită ordinul de începere a contractului numai după ce prestatorul a facut dovada constituirii garanţiei de bună execuţie.

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate. 

12.4 - Achizitorul se obligă să restituie garanţia de bună execuţie în termen de 14 zile de la îndeplinirea obligaţiilor asumate. 
13. Alte responsabilitati ale prestatorului

13.1. - (1) Prestatorul are obligatia de a executa serviciile prevazute în contract cu profesionalismul si promptitudinea cuvenite angajamentului asumat si în conformitate cu prevederile standardelor, normativelor si legislatiei in vigoare.

(2) Prestatorul se obliga sa supravegheze prestarea serviciilor, sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva, cerute de si pentru contract, în masura în care necesitatea asigurarii acestora este prevazuta în contract sau se poate deduce în mod rezonabil din contract.

13.2. - Prestatorul este pe deplin responsabil pentru executia serviciilor în conformitate cu prevederile caietului de sarcini, propunerii tehnice si legislatiei in domeniu. Totodata, este raspunzator atît de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

13.3 – Prestatorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc.) si de munca, procedeelor tehnologice utilizate, sau de catre lucratorii săi in conformitate cu prevederile Legii securitatii si sanatatii in munca nr. 319/2006 si a Normelor metodologice de aplicare a Legii nr. 319/2006 aprobate prin H.G. nr. 1425/2006, precum si orice modificare legislativa aparuta pe timpul desfasurarii contractului.
14. Alte responsabilitati ale achizitorului

14.1. - Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut în propunerea tehnica si pe care le considera necesare îndeplinirii contractului.

15. Receptie si verificări

15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, precum si cu prevederile standardelor, normativelor si legislatiei in vigoare.

15.2. - Verificarile vor fi efectuate în conformitate cu prevederile din prezentul contract. Achizitorul are obligatia de a notifica, în scris, prestatorului identitatea reprezentantilor sai împuterniciti pentru acest scop.

15.3. - Operatiunile receptiei se vor efectua in termen de 5 zile de la primirea notificarii din partea prestatorului si implică:

- identificarea serviciilor prestate;

- verificarea respectării conditiilor de prestare conform specificatiilor din caietul de sarcini;

- constatarea eventualelor deficiente.

15.4 – Achizitorul va accepta serviciile prestate prin contrasemnarea rapoartelor depuse de către Prestator in conformitate cu cerintele din Caietul de sarcini.

15.5 – Achizitorul va contrasemna rapoartele şi documentele întocmite de către Prestator, dacă constată că acestea sunt conforme cu termenii contractului de servicii. Achizitorul îşi rezervă dreptul de a cere clarificări sau modificări la rapoarte.

15.6 – În situaţia în care un raport sau document necesită operarea unor modificări de către Prestator, Achizitorul va stabili o perioadă pentru efectuarea modificărilor solicitate. Achizitorul are obligaţia de a comunica Prestatorului într-un termen de 5 zile de la primirea documentelor modificate, decizia finală cu privire la documentele revizuite.

16. Incepere, finalizare, întîrzieri, sistare

16.1. - (1) Prestatorul are obligatia de a începe prestarea serviciilor în timpul cel mai scurt posibil de la primirea ordinului de începere a contractului.

Ordinului de începere a contractului se va emite in termen de … zile de la constituirea garantiei de buna executie. 
(2) In cazul în care prestatorul sufera întîrzieri si/sau suporta costuri suplimentare, datorate în exclusivitate achizitorului, partile vor stabili de comun acord:

a) prelungirea perioadei de prestare a serviciului; si

b) totalul cheltuielilor aferente, daca este cazul, care se vor adauga la pretul contractului.

16.2. - (1) Serviciile prestate în baza contractului sau, daca este cazul, oricare faza a acestora prevazuta a fi terminata într-o perioada stabilita în graficul de prestare trebuie finalizate în termenul

convenit de parti, termen care se calculeaza de la data începerii prestarii serviciilor.

(2) In cazul în care:

i) orice motive de întîrziere, ce nu se datoreaza prestatorului; sau

ii) alte circumstante neobisnuite, susceptibile de a surveni altfel decît prin încalcarea contractului de catre prestator, indreptatesc prestatorul de a solicita prelungirea perioadei de prestare a serviciilor sau a oricarei faze a acestora, atunci partile vor revizui, de comun acord, perioada de prestare si vor semna un act aditional.

16.3. - Daca pe parcursul îndeplinirii contractului prestatorul nu respecta durata de prestare, acesta are obligatia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul partilor, prin act aditional.

16.4. - In afara cazului în care achizitorul este de acord cu o prelungire a duratei, orice întîrziere în

îndeplinirea contractului da dreptul achizitorului de a solicita penalitati prestatorului.

17. Ajustarea pretului contractului

17.1. - Pentru serviciile prestate, platile datorate de achizitor prestatorului sunt tarifele declarate în propunerea financiara, anexa la contract.

17.2. - Pretul contractului este ferm in lei si nu se ajusteaza pana la finalizarea acestuia.

18. Amendamente

18.1. - Partile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data încheierii contractului.

19. Subcontractanti

19.1. - Prestatorul are obligatia, în cazul în care subcontracteaza parti din contract, de a încheia contracte cu subcontractantii desemnati, în aceleasi conditii în care el a semnat contractul cu achizitorul.

19.2. - (1) Prestatorul are obligatia de a prezenta la încheierea contractului toate contractele încheiate cu subcontractantii desemnati.

(2) Lista subcontractantilor, cu datele de recunoastere ale acestora, precum si contractele încheiate cu acestia se constituie în anexe la contract.

19.3. - (1) Prestatorul este pe deplin raspunzator fata de achizitor de modul în care îndeplineste contractul.

(2) Subcontractantul este pe deplin raspunzator fata de prestator de modul în care isi îndeplineste partea sa din contract.

(3) Prestatorul are dreptul de a pretinde daune-interese subcontractantilor daca acestia nu isi îndeplinesc partea lor din contract.

19.4. - Pe parcursul derulării contractului, contractantul nu are dreptul de a înlocui subcontractantii

nominalizati în oferta fără acceptul autoritătii contractante, iar eventuala înlocuire a acestora nu trebuie sa conducă la modificarea propunerii tehnice sau financiare initiale.

19.5. - Prestatorul poate schimba oricare sub contractant numai daca acesta nu si-a îndeplinit partea sa din contract.

20. Cesiunea

20.1 - Prestatorul are obligatia de a nu transfera total sau partial obligatiile sale asumate prin prezentul contract.

20.2. – Prestatorul poate cesiona dreptul său de a încasa contravaloarea lucrarilor executate, în conditiile prevăzute de dispozitiile Codului Civil.

20.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.

20.4 - Solicitările de plată către terti pot fi onorate numai după operarea unei cesiuni în conditiile prevazute la 20.2 si 20.3.

21. Încetarea contractului

21.1. - Prezentul contract de servicii va înceta automat dacă în termen de 15 zile de la data emiterii

ordinului administrativ de începere prestatorul nu a demarat prestarea serviciilor în cauză.

21.2 - Prezentul contract de servicii va înceta automat dacă nu a generat nicio plată într-o perioadă 90 zile de la semnarea sa de către părti. Încetarea va opera de plin drept, fără necesitatea vreunei formalităti sau interventia autoritătilor sau a instantei de judecată.

21.3 - Încetarea prezentului contract de servicii în conditiile art. 21.1 si 21.2. nu va produce niciun fel de efecte asupra altor drepturi ale achizitorului si prestatorului dobândite în baza contractului de servicii.

21.4 - Suplimentar fată de cauzele de încetare definite la art. 21.1 si 21.2, Achizitorul poate rezilia Contractul de Servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităti si fără interventia vreunei autorităti sau instante de judecată, în oricare dintre situatiile următoare, dar nelimitându-se la acestea:

a) Prestatorul nu execută Serviciile în conformitate cu obligatiile asumate prin prezentul Contract;

b) Prestatorul refuză sau omite să aducă la îndeplinire dispozitiile emise de către achizitor sau de către reprezentantul său autorizat.

c) Prestatorul cesionează Contractul de Servicii sau subcontractează fără a avea acordul scris al Achizitorului;

d) Prestatorul face obiectul unei proceduri de insolventă, dizolvare, administrare judiciară sau sub controlul altei autorităti, a încheiat o întelegere cu creditorii privind plata datoriilor, si-a suspendat activitatea, sau se află într-o situatie asemănătoare rezultând dintr-o procedură similară reglementată de legislatia sau reglementările la nivel national;

e) Prestatorul a fost condamnat pentru o infractiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizatională care implică o schimbare cu privire la personalitatea juridică, natura sau controlul Prestatorului, cu exceptia situatiei în care asemenea modificări sunt înregistrate într-un act aditional la prezentul Contract;

h) Aparitia oricărei alte incapacităti legale care să împiedice executarea Contractului de Servicii;

i) Prestatorul nu furnizează garantiile sau asigurările solicitate, sau persoana care furnizează garantia sau asigurarea nu este în măsură să îsi îndeplinească angajamentele.

j) Achizitorul poate desfăsura singură activitătile contractate sau poate contracta o a treia parte, pe cheltuială proprie a Prestatorului. Răspunderea Prestatorului pentru întârzieri în executia contractului încetează imediat când Achizitorul reziliază contractele fără a afecta răspunderea deja

materializată.

21.5 - În cazul în care prestatorul este o persoană fizică, prezentul contract va înceta în mod automat la decesul respectivei persoane. După caz, achizitorul va examina orice propunere făcută de către succesorii persoanei decedate, dacă acestia notifică intentia lor de a continua prezentul contract în termen de 15 zile de la data decesului. Decizia achizitorului va fi notificată celor interesati în termen de 5 zile de la primirea propunerii de continuare. Dacă decizia achizitorului nu este în sensul continuării prezentului contract cu succesorii prestatorului decedat, prezentul contract va fi considerat ca încetat cu efecte depline, fără altă formalitate si fără interventia nici unei autorităti publice sau instante de judecată.

21.6 - Dacă prestatorul este un grup de persoane fizice si una sau mai multe dintre acestea decedează, părtile vor conveni într-un raport cu privire la derularea contractului si achizitorul va decide încetarea sau continuarea prezentului contract în conformitate cu intentia manifestată în termen de 15 zile de la data decesului de către supravietuitori si de către succesori, după caz. Decizia achizitorului va fi notificată celor interesati în termen de 5 zile de la primirea propunerii de continuare.

21.7 - În situatia în care achizitorul decide continuarea prezentului contract conform paragrafelor anterioare aceste persoane vor răspunde în mod solidar pentru executarea corespunzătoare a prezentului contract în aceeasi măsura ca si prestatorul. Continuarea prezentului contract va avea loc cu respectarea regulilor referitoare la stabilirea oricărei garantii si asigurări prevăzute în acesta.

21.8 - Oricare dintre părti încalcă prevederile Contractului de Servicii prin neîndeplinirea unei/unor obligatii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptătită la următoarele remedii:

a) despăgubiri; si/sau

b) rezilierea Contractului de Servicii.

21.9 - Despăgubirile pot fi:

a) Despăgubiri Generale; sau

b) Penalităti contractuale.

21.10 - În orice situatie în care Achizitorul este îndreptătit la despăgubiri, poate retine aceste despăgubiri din orice sume datorate Prestatorului sau poate executa garantia de bună executie, în conformitate cu prevederile art. 12.
21.11 - Achizitorul va avea dreptul la despăgubiri pentru orice prejudiciu care este descoperit după

finalizarea Contractului de Servicii în conformitate cu legea aplicabilă ce guvernează Contractul de

Servicii.

21.12 - Suspendarea Contractului de Servicii

a) În cazul în care executarea Contractului de Servicii este viciată de erori substantiale, nereguli sau de fraudă, Achizitorul va suspenda executarea Contractului de Servicii.

b) În cazul în care erorile substantiale, neregulile sau frauda, sunt imputabile Prestatorului, Achizitorul poate suplimentar suspendării, să refuze efectuarea plătilor sau poate proceda la recuperarea sumelor deja plătite, proportional cu gravitatea erorilor, neregulilor sau fraudei.

21.13 - Încetarea Contractului de Servicii din initiativa Prestatorului

1. În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îsi îndeplineste obligatia de plată către Prestator a sumelor datorate acestuia, după expirarea termenului limită prevăzut la art. 10 din prezentul contract.

b) nu îsi îndeplineste una sau mai multe din obligatiile sale, cu privire la care a fost notificată în mod repetat;

c) suspendă derularea serviciilor pentru mai mult de 45 zile pentru motive nespecificate în Contractul de Servicii, sau independente de culpa Prestatorului;

2. Rezilierea nu va afecta niciun alt drept al Achizitorului sau al Prestatorului dobândit în temeiul Contractului de Servicii.

3. În eventualitatea unei asemenea rezilieri, Achizitorul va despăgubi Prestatorul pentru orice pierdere sau prejudiciu suferit. Această plată nu va putea avea un cuantum care să conducă la depăsirea de către plătile totale efectuate în baza Contractului de Servicii a valorii contractului specificată la art. 5 din prezentul Contract de Servicii.

21.14 – Partile declara in mod expres ca accepta clauzele indicate la 21.1, 21.2, 21.4. 21.5.

22. Forta majora

22.1. - Forta majora este constatata de o autoritate competenta.

22.2. - Forta majora exonereaza partile contractante de îndeplinirea obligatiilor asumate prin prezentul contract, pe toata perioada în care aceasta actioneaza.

22.3. - Indeplinirea contractului va fi suspendata în perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

22.4. - Partea contractanta care invoca forta majora are obligatia de a notifica celeilalte parti, imediat si în mod complet, producerea acesteia si sa ia orice masuri care îi stau la dispozitie în vederea limitarii consecintelor.

22.5. - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna dintre parti sa poata pretinda celeilalte daune-interese.

23. Solutionarea litigiilor

23.1. - Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

23.2. - Daca, dupa 15 zile de la începerea acestor tratative, achizitorul si prestatorul nu reusesc sa

rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

23.3. - Procesele si cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum si cele privind executarea, nulitatea, anularea, rezolutiunea, rezilierea sau denuntarea unilaterală a contractelor de achizitie publică se solutionează în primă instantă de către sectia de contencios administrativ si fiscal a tribunalului în circumscriptia căruia se află sediul autoritătii contractante.

24. Limba care guverneaza contractul

24.1. - Limba care guverneaza contractul este limba romana.

25. Comunicari

25.1. - (1) Orice comunicare dintre parti, referitoare la îndeplinirea prezentului contract, trebuie sa fie transmisa în scris.

(2) Orice document scris trebuie înregistrat atît în momentul transmiterii, cat si în momentul primirii.

25.2. - Comunicarile între parti se pot face si prin telefon, telegrama, telex, fax sau e-mail, cu conditia confirmarii în scris a primirii comunicarii.

26. Legea aplicabila contractului

26.1. - Contractul va fi interpretat conform legilor din Romania.

27. Egalitatea de sanse

27.1. - In executarea contractului de servicii, prestatorul va tine cont de obligatiile referitoare la respectarea principiului egalitătii de sanse si de tratament, în cadrul relatiilor de muncă de orice fel.

Prestatorul garanteaza nediscriminarea in procesul de angajare a personalului pe locurile de munca nou create prin proiect, pe criterii de rasa, sex, religie, dizabilitati, varsta, apartenenta la etnii etc.

28. Dispozitii finale

28.1 - Contractul s-a încheiat în baza Procesului-Verbal nr. ___________ din _____________

Partile au inteles sa incheie prezentul contract in patru exemplare, trei exemplare pentru achizitor si un exemplar pentru prestator.


            Achizitor,






Prestator,

     ............................





    ..............................            (semnătură autorizată)




(semnătură autorizată)


                 LS







       LS

